דוד טל (זמר)

דוד טל (רוזנטל) (1942 – 1999) היה זמר וחבר בצמד חדוה ודוד.

ביוגרפיה
דוד רוזנטל נולד בצרפת, עלה לישראל ב-1963 והצטרף לקיבוץ משמר הנגב. הוא התגייס לצה"ל, שירת תחילה בנח"ל, ובהמשך התקבל ללהקת פיקוד המרכז, שם הכיר את חדוה עמרני.

בשנת 1964 הקים את רביעיית הטיילת יחד עם אושיק לוי, גבי ברלין וחדוה עמרני. הרביעייה התפרקה ודוד נשאר בצמד יחד עם חדוה עמרני.

בסוף שנות ה-60 של המאה ה-20 הוציא להיט סולו בשם "אליעזר ורבקה" (הכלל את הציטוט "נערה טובה יפת עיניים, הטי כדך השקיני מים"). הצלחתו הגדולה ביותר הייתה ב-1970 כשזכה בפסטיבל הבינלאומי ביפן יחד עם עמרני בשיר "אני חולם על נעמי". טל חזר לצרפת, ניסה כוחו בכמה שירים ואחר היה שותף במועדון לילה בפריז. עד מותו חי בזוגיות עם אנט הופמן, רופאת-עיניים צרפתייה-יהודייה, וגידל עמה את בנה מנישואים קודמים.

ב-1999 נפטר דוד טל מדום לב לאחר מחלת לב ממושכת.

ראו גם 
 חדווה ודוד

זמרים ישראלים
זמרים השרים בעברית
משתתפי פסטיבל הזמר והפזמון
חברי להקת פיקוד המרכז
ישראלים ילידי צרפת
משמר הנגב: אישים
ישראלים שהיגרו לצרפת
ישראלים שנולדו ב-1942
ישראלים שנפטרו ב-1999